સ્પા આમ તો બે પ્રકારના હોય છે એક છે વેટ અને એક છે ડ્રાય. વેટ મસાજમાં સ્ટીમ, સોના, જૂકોજીનો સમાવેશ થાય છે. જ્યારે ડ્રાય મસાજમાં ફેશિયલ, મેનિક્યોર, પેડિક્યોરનો સમાવેશ થાય છે. સ્પામાં માલિશ મહત્વનો ભાગ ભજવે છે. 45 મિનિટ કે એક કલાક સુધી મસાજ કરવામાં આવે છે. સ્પાના પણ અનેક પ્રકાર છે જેવા કે સ્વીડિશ મસાજ, બેલિનિસ મસાજ, થાઇ મસાજ, ઇંડોનેશિયન મસાજ, ડીપ ટિશ્યૂ મસાજ, ફેશિયલ મર્મા. સ્વીડિશ મસાજની વાત કરીએ તો શરીર પર ગોળ-ગોળ મૂવમેન્ટ કરીને આરામથી મસાજ કરવામાં આવે છે. આ મસાજ કરે ત્યારે એકદમ સોફ્ટ લાગે છે એટલે મહિલાઓ આ મસાજને વધુ પડતુ પસંદ કરે છે. અન્ય છે બેલિનિસ મસાજ જેમાં એકદમ પ્રેશર આપીને મસાજ કરવામાં આવે છે. એક્યૂપ્રેશર પોઇંટ્સ પર વધુ જોર આપવામાં આવે છે. ઇંડોનેશિયન મસાજમાં ઇંડોનેશિયન ઓઇલનો ઉપયોગ કરવામાં આવે છે. જો કે આમાં મીડ્યમ પ્રેશર આપવામાં આવે છે. થાઇ મસાજ સૌથી જૂનું મસાજ ગણવામાં આવે છે. આને ડ્રાય મસાજ પણ કહેવામાં આવે છે કારણ કે આમાં તેલની જગ્યાએ પાઉડરનો ઉપયોગ કરવામાં આવે છે. ડીપ ટિશ્યૂ મસાજ આ નામ જ તમને એના ગુણ જણાવી રહ્યુ છે. આ મસાજમાં પ્રેશર ખૂબ વધુ હોય છે, મોટે ભાગે સ્પોર્ટ્સપર્સન, જીમ જનારા લોકો આ સ્પાને કરવાનું વધુ પસંદ કરતા હોય છે. ફેશિયલ મર્મા મસાજ કોઇ ટ્રેનર પાસે જ કરાવવુ જોઇએ. કારણ કે આમાં શરીરના અલગ-અલગ ભાગો પર પ્રેશર આપીને મસાજ કરવામાં આવે છે. તમે કોઇપણ મસાજ કરાવો ખાલી પેટે કરાવવુ જોઇએ. નાસ્તો કર્યા બાદ ઓછામાં ઓછા દોઢ કલાક અને જમ્યા બાદ ઓછામાં ઓછા અઢી કલાક બાદ કરાવો. લોમિ-લોમિ મસાજમાં કાંડા અને હથેળીથી વધારે સ્ટ્રોક આપવામાં આવે છે. આ મસાજની અસર લોઅર બેક અને બેક પર વધારે થાય છે. આનાથી બોડીને આરામ મળે છે અને ત્વચા પણ સુંદર બને છે.